Diari Oficial de la Generalitat Valenciana


Sumari del DOGV 2735, del 25-04-1996 (1996/838034)

RESOLUCIÓ de 22 de febrer de 1996, del conseller d'Obres Públiques, Urbanisme i Transports, per la qual adjudica definitivament la concessió de servei regular de transport públic de viatgers per carretera entre Callosa de Segura-Hospital Comarcal-Orihuela i filloles (CVA-003) a Autocares Pablo, SL.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2735

Data del DOGV
:   25-04-1996

Secció del DOGV
:   ALTRES DISPOSICIONS

Número del document
:   1996/838034


Data del document
:   22-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 22 de febrer de 1996, del conseller d'Obres Públiques, Urbanisme i Transports, per la qual adjudica definitivament la concessió de servei regular de transport públic de viatgers per carretera entre Callosa de Segura-Hospital Comarcal-Orihuela i filloles (CVA-003) a Autocares Pablo, SL.   
Vista la Resolució del conseller d'Obres Públiques, Urbanisme i Transports, de 22 de febrer de 1996, que autoritzava la substitució de la concessió V-0219, A-2, per la concessió CVA-003, s'adjudica definitivament a Autocares Pablo, SL, la concessió del servei que tot seguit es descriu, d'acord amb les condicions que així mateix es detallen en el següent títol de concessió.  
1. Servei objecte de concessió  
Servei de transport públic regular permanent i d'ús general de viatgers, equipatges i encàrrecs per carretera entre Callosa de Segura-Hospital Comarcal-Orihuela i filloles.  
2. Condicions de caràcter tècnic  
2.1 Trànsits autoritzats i prohibicions de trànsit  
Es faran exclusivament els trànsits inclosos en aquestes matrius:  
Línia Callosa de Segura-Hospital Comarcal-Orihuela  
 1 2 3 4 5  
1. Callosa del Segura Sí Sí Sí Sí  
2. Rafal Sí Sí Sí  
3. Hospital Comarcal(Orihuela) Sí Sí   
4. San Bartolome(Orihuela) Sí   
5. Orihuela   
2.2 Itineraris  
A l'empara del present títol de concessió es presentaran els serveis o les línies que s'especifiquen tot seguit, l'expressió gràfica dels quals es recull en els plànols annexos (annex 1).  
Línia: Callosa de Segura-Hospital-Orihuela  
Longitud: 14 km.  
Itinerari/parades: Callosa de Segura, Hospital Comarcal (Orihuela), San Bartolomé (Orihuela), Orihuela.  
2.3 Parades  
Les parades per a agafar i deixar viatgers, en cada una de les línies descrites en l'apartat anterior, són les que s'indiquen en els plànols i segons la relació recollida en l'annex I al present títol de concessió. Totes les parades tindran el caràcter d'obligatòries, i l'empresa concessionària no podrà agafar o deixar viatgers, en llocs distints d'aquestes, no inclosos en la llista. Qualsevol modificació que respecte d'això es pretenga introduir haurà de ser autoritzada per la Conselleria d'Obres Públiques, Urbanisme i Transports.  
2.4 Expedicions, calendari i horaris  
El calendari de funcionament dels serveis, en totes les línies en el present títol de concessió comprén tots els dies de l'any, i s'adequarà l'oferta quant al nombre d'expedients i distribució de l'horari a les necessitats de la demanada de viatges.  
Línia Callosa de Segura-Hospital Comarcal-Orihuela  
 Expedicions/dia (1 sentit)  
De dilluns a divendres feiners 23  
Dissabtes feiners 14  
Diumenges i festius 10  
El nombre d'expedicions senzilles anuals serà de 7.300.  
Tram Callosa de Segura-Orihuela  
 Expedicions/dia (1 sentit)  
De dilluns a divendres feiners 6  
Dissabtes feiners 4  
Diumenges i festius 8  
El nombre d'expedicions senzilles anuals serà de 2.200  
En l'annex II d'aquest títol de concessió s'inclou la relació d'horaris d'eixida per a cada línia, tant des de la capçalera com des de la terminal, d'acord amb els quadres de servei dels vehicles que presten el servei.  
2.5 Vehicles de la concessió  
2.5.1 Vehicles adscrits i característiques  
Els vehicles que s'adscriuen a la concessió són els que s'especifiquen ara:  
 Data  
Matrícula Matrícula Targeta N.º places  
A-1653-Z 1981 52  
V-2580-W 1977 61  
El concessionari ha de disposar d'un mínim de dos vehicles adscrits a la concessió, els quals hauran de tenir l'autorització de transport d'àmbit suficient.  
Els vehicles tindran una capacitat màxima de 50 places, i la seua antiguitat no serà de més de 14 anys.  
A més, els vehicles adscrits, i especialment els nous vehicles que substituïsquen els existents, segons les condicions de renovació recollides en aquest plec, compliran les condicions tècniques derivades de la normativa en vigor existent en el moment de l'adscripció.  
2.5.2 Variació en el règim d'adscripció de vehicles  
Quan, a conseqüència de canvis autoritzats en les condicions de caràcter tècnic o econòmic que integren aquest títol de concessió, calga introduir variacions en l'adscripció de vehicles, la Conselleria d'Obres Públiques, Urbanisme i Transports podrà modificar, d'ofici o a instància de l'empresa concessionària, tant el nombre com el règim d'adscripció dels vehicles necessaris per a la prestació dels serveis.  
Qualsevol modificació referent als vehicles adscrits i al seu règim d'adscripció haurà de ser autoritzada sempre per la Conselleria d'Obres Públiques, Urbanisme i Transports.  
2.6 Instal·lacions fixes adscrites a la concessió  
No cap (o les que s'hi adscriguen).  
2.7 Modificacions en la prestació dels serveis  
Les modificacions de les condicions de prestació dels serveis definits en els apartats anteriors estaran subjectes a la normativa vigent, i específicament al que estableix el títol II, capítol III (explotació de les concessions, articles 75/91) del Reglament de la Llei d'Ordenació dels Transports Terrestres (RD 1.211/1990, de 28.09.90).  
3. Règim econòmic de la concessió  
3.1 Estructura de costos  
L'estructura de costos queda així:  
 %  
Personal 57,7505  
Amortització 0  
Finançament 0  
Assegurances 6,8147  
Reparació i conservació 4,4314  
Combustibles i lubrificants 18,6506  
Pneumàtics 5,42  
Peatges i cànons 0  
Diversos 6,9328  
Total 100  
3.1.1 Actualització de l'estructura de costos  
L'estructura de costos anteriorment descrita s'actualitzarà anualment amb l'aplicació dels coeficients que per a cada partida de despeses aprove cada any la Conselleria d'Obres Públiques, Urbanisme i Transports. Si el concessionari considerara que l'estructura que resulta de l'actualització no es correspon amb la realitat a causa d'alteracions de qualsevol tipus, hauria de presentar un estudi econòmic justificatiu de les modificacions que deteminara la nova estructura de costos.   
3.2 Estructura de tarifes  
El sistema de tarifes de la concessió s'adequarà al marc de tarifes general definit per la Conselleria d'Obres Públiques, Urbanisme i Transports, per al conjunt de les empreses de transport dins del seu àmbit de competència.  
La Conselleria d'Obres Públiques, Urbanisme i Transports, podrà modificar el present marc de tarifes, però respectarà l'equilibri econòmic de la concessió.  
3.3 L'equilibri econòmic de la concessió  
Les tarifes aplicables, en compliment de l'article 19 de la Llei 16/1987, de 30 de juliol, d'Ordenació dels Transports Terrestres indica que "... hauran de cobrir la totalitat dels costos reals en condicions normals de productivitat i organització, permetran una adequada amortització, un benefici empresarial raonable i una correcta prestació del servei..."  
El concessionari durà a terme l'explotació dels serveis amb plena autonomia econòmica, i els gestionarà d'acord amb les condicions establides en el present títol de concessió al seu risc i ventura, llevat dels supòsits d'obligacions de prestació de servei públic que expressament s'arrepleguen en el present títol de concessió.  
3.4 Tarifes d'aplicació a la concessió  
3.4.1 Tarifa d'equilibri  
La nova configuració de la xarxa de transport regular proposada per a la comarca del Baix Segura implica l'establiment d'una tarifa única per a tot l'àmbit territorial.  
El procediment per a obtenir aquesta tarifa -descrit en el Projecte Base de Substitució de Concessions de la Comarca del Baix Segura- es basa en el càlcul de cada una de les tarifes d'equilibri de les noves concessions que operen en la zona central de la comarca i que són competència de la Generalitat Valenciana.  
A la vista d'aquest quadre, i a fi d'aconseguir l'alçament de prohibicions de trànsit, el funcionament coordinat dels serveis públics de transport i la imatge única en la comarca del Baix Segura amb la nova xarxa de transport regular, es proposa aplicar als serveis integrats en les tres concessions una tarifa partícip-empresa de 9,3020 pessetes, tarifa que assegura l'equilibri econòmic de les concessions.  
3.4.2 Revisions de tarifes  
El concessionari podrà demanar la revisió de les tarifes de la concessió amb el compliment de la normativa que la Conselleria d'Obres Públiques, Urbanisme i Transports establisca amb aquesta finalitat. Amb caràcter general, el concessionari haurà d'adjuntar a les sol·licituds de revisió de tarifes un estudi econòmic justificatiu de les noves tarifes que es proposen, en què es reflectisquen les dades de trànsit, costos i ingressos de la concessió i també totes aquelles que la Conselleria d'Obres Públiques, Urbanisme i Transports, els demanara a l'empara de la legislació vigent. Tot això sense perjudici de les condicions específiques que es deriven de la declaració de serveis d'interés metropolità. En les revisions de tarifes es tindrà en compte amb caràcter general la modificació de l'estructura de costos, segons estableix l'epígraf 3.1.1 i les variacions en la demanda de viatgers respecte de l'epígraf 3.4.1.  
3.5 Amortització  
El termini d'amortització dels vehicles adscrits a la concessió amb caràcter exclusiu serà de 12 anys, comptats a partir de la data de matriculació. En els supòsits de vehicles procedents de subhastes d'organismes oficials, l'esmentat termini d'amortització es computarà des de la data de fabricació d'aquests.  
4. Condicions de caràcter jurídic administratiu  
4.1 Termini de la concessió  
Aquesta concessió, en aplicació de la disposició transitòria segona de la Llei 16/1987, de 30 de juliol, tindrà un termini de durada fins al dia 8 de juny de l'any 2007.  
4.2 Obligacions del concessionari  
4.2.1 Conformement amb el que estableix l'article 74.1 del Reglament de la Llei d'Ordenació dels Transports terrestres, la fiança de la concessió es fixa en cent vuitanta-cinc mil sis-centes (185.600) pessetes, dipositada a favor del director general de Transports de la Generalitat Valenciana, i respon del compliment efectiu de les condicions de la concessió. Queda igualment afecta al pagament de les multes definitives en via administrativa insatisfetes en període voluntari, i en tal cas caldrà reposar-les en qualsevol de les formes previstes per a la constitució originària, en el termini màxim de 30 dies hàbil, a partir del venciment del pagament voluntari.  
4.2.2 Prestar servei amb la necessària continuïtat, ajustant-se en la seua explotació estrictament a les condicions de la concessió i a les disposicions que li són aplicables, i mantenir els vehicles i les instal·lacions adscrites en bon estat de conservació i funcionament.  
4.2.3 Explotar el servei per gestió directa del titular de la concessió. Caldrà ajustar-se, pel que fa al material mòbil, al que estableix l'article 54.2 de la Llei d'Ordenació dels Transports Terrestres i en les condicions d'aquest títol de concessió. En cap cas la concessió podrà ser objecte d'arrendament.  
4.2.4 El concessionari assumirà, en tot cas, de manera exclusiva, els riscos econòmics i les responsabilitats de qualsevol classe que es deriven de l'explotació del servei.  
4.2.5 Respectar l'explotació dels trajectes comuns amb els titulars dels serveis existents, i no es podrà realitzar en aquests trànsit de competència, i s'observaran rigorosament les prohibicions de trànsit que es reflecteixen en l'apartat 2.1 d'aquesta condició.  
4.2.6 Satisfer les quotes corresponents de l'assegurança obligatòria establida en l'article 21 de la Llei d'Ordenació dels Transports Terrestres i l'article 5 del seu Reglament, a fi de cobrir els riscos i les responsabilitats derivats del transport.  
4.2.7 Instal·lar i conservar en bon estat d'utilització els pals de parada que, amb aquesta finalitat, subministre o haja subministrat la Conselleria d'Obres Públiques, Urbanisme i Transports. Estaran obligats a la neteja, el manteniment, la reposició i la reubicació, si es dóna el cas.  
4.2.8 El concessionari estarà obligat a facilitar mensualment a la Conselleria d'Obres Públiques, Urbanisme i Transports la informació necessària sobre el nombre d'expedicions realment realitzades, el nombre de viatgers i la recaptació obtinguda per tipus de bitllet.  
Així mateix, haurà de facilitar qualsevol informació que demane la Conselleria d'Obres Públiques, Urbanisme i Transports, sobre les condicions tècniques i econòmiques de l'explotació de línies.  
Amb aquesta finalitat, la Conselleria d'Obres Públiques, Urbanisme i Transports, podrà normalitzar els fulls de ruta, els comunicats d'incidència i els documents que considere necessaris.  
4.2.9 Complir les normes d'imatge externa, de tot tipus, que haja establit o puga establir la Conselleria d'Obres Públiques, Urbanisme i Transports, en qualsevol element d'explotació del servei.  
4.2.10 Disposar d'instal·lacions adequades en què es faciliten les operacions de venda dels títols de transport, i també el manteniment en bon estat de conservació.  
4.2.11 Mantenir, en cada punt de venda dels esmentats anteriorment, un estoc que comporte un nivell d'existències suficient, sense produir desproveïment i amb una resposta adequada a la demanda.  
4.2.12 Exposar al públic, en els punts de venda i en els mateixos vehicles, la informació relativa a horaris, tarifes i altres informacions d'interés que pot determinat la Conselleria d'Obres Públiques, Urbanisme i Transports.  
4.3 Drets del concessionari  
4.3.1 El concessionari té dret a les prestacions econòmiques establertes en el capítol III d'aquestes condicions, i també a demanar-ne la revisió.  
4.3.2 El concessionari podrà transmetre la concessió en la forma i amb els requisits establits en l'article 52 de la Llei d'Ordenació dels Transports Terrestres.  
4.3.3 El concessionari podrà demanar a la Conselleria d'Obres Públiques, Urbanisme i Transports, la modificació de la concessió, o la intensificació total o parcial del servei objecte d'aquesta, d'acord amb el que estableix l'article 75 de la Llei d'ordenació dels Transports Terrestres.  
4.3.4 La concessió administrativa del servei i els vehicles i les instal·lacions afectats no podran ser objecte d'embargament durant la vigència d'aquella, sense perjudici que puga ser intervinguda la seua explotació, de conformitat amb l'article 86 de la Llei d'Ordenació dels Transports Terrrestres.  
4.4 Drets i obligacions de l'administració  
4.4.1 La Conselleria d'Obres Públiques, Urbanisme i Transports, quan l'interés públic ho aconselle, podrà acordar les modificacions, no previstes en el títol de concessió i les ampliacions, reduccions o substitucions d'itineraris, que calen o són convenients per a una millor prestació del servei, i també la seua unificació, mitjançant les indemnitzacions o compensacions que escaiga, d'acord amb els articles 75 i 81 de la Llei d'Ordenació dels Transports Terrestres i l'article 16 de la Llei 1/1991.  
4.4.2 La COPUT, amb l'audiència prèvia al concessionari, i a instància dels ajuntaments, per raons de policia de trànsit, podrà alterar el trajecte del servei dins del nucli urbà de les poblacions i els corresponents llocs d'espera o d'arribada de viatgers. Així mateix, podrà acordar aquestes alteracions d'ofici o a instància del concessionari, per raons d'interés públic.  
4.4.3 La COPUT exercirà la inspecció del servei objecte de la concessió en la forma establerta en els articles 32 i següents de la Llei d'Ordenació dels Transports Terrestres.  
4.4.4 Revisar les tarifes de la concessió quan hagen sofert variacions substancials en les partides que integren l'estructura de costos de la prestació del servei, d'acord amb el que estableix l'article 19 de la Llei d'Ordenació dels Transports Terrestres i l'article 29 del Reglament, sense perjudici de les funcions que corresponguen o puguen correspondre a l'estat, en virtut de la legislació general sobre control de preus.  
4.5 Causes de l'extinció de la concessió  
La concessió s'extingirà per les causes previstes en l'article 82 de la Llei d'Ordenació dels Transports Terrestres i l'article 95 del Reglament que la desplega:  
a) Transcurs del temps pel qual s'haja atorgat.  
b) Incompliment reiterat o de gravetat manifesta de les condicions essencials de la concessió.  
c) Mort de l'empresari individual o extinció de l'empresa gestora del servei, tret que es produïsca la transmissió d'aquestes en els termes determinats reglamentàriament. No es considerarà que s'ha produït extinció de l'empresa quan canvie simplement la forma jurídica, però es mantinga aquella en els seus aspectes econòmic i laboral.  
d) Fallida del concessionari, o suspensió de pagaments que impossibilite la prestació del servei.  
e) Supressió o rescat del servei per raons d'interés públic.   
f) Renúncia del concessionari en els casos legalment o reglamentàriament establits.  
g) Acord mutu entre l'administració i el concessionari.  
h) Per les causes establides en l'article 48.2 de la Llei d'Ordenació dels Transports Terrestres.  
i) Unificació de diverses concessions d'acord amb l'article 81.2 de la Llei d'Ordenació dels Transports Terrestres.  
4.6 Rescat  
L'Administració, per raons d'interés públic, podrà acordar el rescat de la concessió en els termes i amb les formalitats establertes en els articles 83 i 84 de la Llei d'Ordenació dels Transports Terrestres.  
4.7 Condicions essencials de la concessió  
Als efectes de l'article 141.c i del 82, en relació amb el 143.5 de la Llei 16/1987, de 30 de juliol, d'Ordenació dels Transports Terrestres, es consideren essencials d'aquesta concessió aquestes condicions:  
a) Les condicions tècniques que defineixen el servei especificades en els apartats 2.1, 2.2, 2.4, 2.5 i 2.6 d'aquest conjunt de condicions.  
b) La totalitat de les condicions que defineixen el règim econòmic de la concessió definides en el capítol III del present títol de concessió.  
c) Les obligacions del concessionaris recollides en l'apartat 4.2.  
d) Les que legalment o reglamentàriament es determinen.  
4.8 Sancions  
Tant la infracció a les disposicions que regulen els transports mecànics per carretera com l'incompliment de les condicions de la concessió podran donar lloc a la imposició, amb un expedient previ, de les multes i sancions de l'article 138 i següents de la Llei d'Ordenació dels Transports Terrestres i el seu Reglament d'aplicació.  
4.9 Disposicions aplicables  
En tot el que no preveja aquest conjunt de condicions, s'aplicarà la Llei d'Ordenació dels Transports Terrestres, de 30 de juliol de 1987, el Reglament d'Ordenació, RD 1.211/1990, i la vigent Llei de Contractes de les Administracions Públiques del 18 de maig de 1995.  
4.10 Jurisdicció  
Les qüestions litigioses sorgides sobre la interpretació, modificació, resolució i efectes de la concessió, seran resoltes per la Conselleria d'Obres Públiques, Urbanisme i Transports, i contra els seus acords definitius es podrà interposar recursos contenciosos administratius, conformement al que estableix la llei que regula la jurisdicció contenciosa administrativa.  
Contra aquesta resolució, que és definitiva en via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació en el Diari Oficial de la Generalitat Valenciana.  
Com a requisit per a la interposició del recurs, caldrà fer-ne la comunicació prèvia a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que es puga presentar qualsevol altre recurs que es considere procedent.  
València,22 de febrer de 1996.- El conseller d'Obres Públiques, Urbanisme i Transports: Luis Fernando Cartagena Travesedo.  
ANNEX I  
Itineraris i parades  
Relació de parades  
Callosa de Segura: passeig de la Estación  
Rafal: plaça de EspaÑa  
Hospital Comarcal: carretera Orihuela-Almoradí, km 6  
San Bartolomé: carrer Mayor  
La Campaneta: carretera Orihuela-Almoradí, km 4  
Orihuela: carrer Overía (Barrio de San Pedro)  
ANNEX II   
Horaris  
Proposta d'horaris. Concessió III  
Línia 12  
Callosa-Hospital-Orihuela  
De l'1 de gener al 30 de juny i de l'1 de setembre al 31 de desembre, de dilluns a divendres, feiners, eixides de:  
Callosa de Segura-Rafal-Hospital-San Bartolomé-Orihuela  
7.10, 9.15, 10.30, 11.30, 12.30, 14.10, 16.00, 17.00, 18.30, 19.30, 20.30 i 22.00 h  
Orihuela-San Bartolomé-Hospital-Rafal-Callosa de Segura  
8.50, 10.00, 11.00, 12.00, 13.40, 15.30, 16.30, 17.45, 19.00, 20.00 i 21.30 h  
Orihuela-Hospital Comarcal  
7.40\*, 8.00\* i 14.40 h\*  
Hospital Comarcal-Orihuela  
7.50\*, 8.20\* i 15.10 h  
(\* no entra a San Bartolomé)  
Dissabtes feiners  
Eixides de:  
Callosa de Segura-Rafal-Hospital-San Bartolomé-Orihuela  
9.00, 10.00, 14.00, 16.30, 17.30, 19.30 i 22.00 h  
Orihuela-San Bartolomé-Hospital-Rafal-Callosa de Segura  
8.30, 9.30, 13.30, 16.00, 17.30, 18.00 i 21.30 h  
Orihuela-Hospital Comarcal  
7.40 i 14.40 h  
Hospital Comarcal-Orihuela  
8.10 i 15.10 h  
Diumenges i festius  
Callosa de Segura-Rafal-Hospital-San Bartolomé-Orihuela  
9.30, 16.30, 17.30, 19.30 i 22.00 h  
Orihuela-San Bartolomé-Hospital-Rafal-Callosa de Segura  
9.00, 16.00, 17.00, 18.00 i 21.30 h  
Orihuela-Hospital Comarcal  
7.40, 10.30, 14.40 i 20.00 h  
Hospital Comarcal-Orihuela  
8.10, 10.45, 15.10 i 20.15 h  
Els dies 1 de gener i 25 de desembre, sense servei.